**Jegyzőkönyv**

Elnökségi Ülés 2024.05.23.

Helyszín: Magyar Íjász Szövetség székhelye

**Jelenlévők:**

Vánky Sebastian elnök, Máté Gyöngyi elnökségi tag, USZB elnök, Nagy Gábor elnökségi tag, 3D-Terep SZB elnök, Szentmiklóssy Zoltán elnökségi tag, Balla Zsolt elnökségi tag és Windischmann Mercédesz sportigazgató-főtitkár.

Vánky Sebastian üdvözli a jelenlévőket. Megállapítja, hogy az Elnökség határozatképes.

A 7 elnökségi tagból 5 fő van jelen.

A napirendi pontok előtt közös megegyezés születik arról, hogy a közelmúltban elhunyt Dél-dunántúli régió vezetője, Bogyó Gábor gyermekeinek a magyarországi versenyek nevezési díjait számla ellenében a Magyar Íjász Szövetség átvállalja.

**Napirendi pontok:**

1. **Tájékoztató a Magyar Íjász applikációval kapcsolatban**

(Előadó: Balla Zsolt)

Balla Zsolt az elnökségi ülés előtt 90 perccel megküldött elnökségi beszámoló összefoglalása alapján az applikáció, így a versenyzői licenszek, illetve sportolói kártyák digitális kibocsátásának elkészültét júniusra datálja. Június hónap során várhatóan elindul az admin és a mobilalkalmazás.

1. **A Dél-dunántúli régió vezetőjének megválasztása**

(Előadó: Vánky Sebastian)

Bogyó Gábor korábbi régióvezető áprilisban történt sajnálatos halála után a régióban működő egyesületek javaslatai és vállalásai alapján a Magyar Íjász Szövetség Kelemenné Kun Ágnest, a Paksi Celőke Íjász Sportegyesület titkárát javasolja a régióvezetői posztra.

**2024/8.** **határozat:** **A Dél-dunántúli régió vezetői posztjára az elnökség egységesen megszavazta Kelemenné Kun Ágnest.**

Az elnökségi ülés Balla Zsolt szövetségbeli munkájának értékelésével folytatódik a közelmúlt eseményeinek tükrében. A szövetség tart attól, hogy Balla Zsolt kommunikációjának hiánya, a versenyeken való bizonytalan részvétele, a kért képzések halasztása mind olyan folyamatokhoz fognak vezetni, amelynek az utánpótlás látja kárát.

Felmerül a szövetségi elnökség döntéshozatali mechanizmusának problémája, mely során megoldási javaslatokat tesznek az elnökségi tagok. Ezen javaslatok elősegíthetik a fenti problémák megoldását és jövőbeni elkerülését.

Mivel további kérdés, hozzászólás nincs, Vánky Sebastian elnök úr megköszöni a megjelenteknek a részvételt és bezárja az ülést.

Budapest, 2024. május 23.

Vánky sebastian

Elnök